Carol
Carol ehk carole , ka carola (prantsuskeelne carole tuleb ladinakeelsest sõnast choraula, mis viitab tantsimisele) on keskajal, eelkõige 13.–15. sajandil kasutusel olnud ringtantsulaul, milles refräänina korduvat lõiku (burden) laulsid kõik tantsus osalejad, sellal kui salmiosa laulis solist. Carole '​iks on keskaegsetes tekstides nimetatud ka üksnes keskaegset ring- või reatantsu, mida arvatavsti tantsiti laulu saatel. Tõenäoliselt juba keskajal kinnistus sõna inglise keelde eelkõige religioosse sisuga piduliku rahvapärase laulu tähenduses ja seda on selle hilisemas vormis seostatud eelkõige Inglismaa muusikaga.